google/wiki40b huggingface dataset:
Apollo 9

Naplánovanie letu

Pri lete Apolla 9 bol po prvýkrát vyskúšaný pilotovaný let lunárneho modulu. Pôvodný scenár (podrobnejšie popis letu Apollo 8) predpokladal, že pilotovanie lunárneho modulu a manévre s ním budú vyskúšané na obežnej dráhe okolo Zeme pri dvoch testoch – D a E.
Test D sa mal uskutočniť na nízkej obežnej dráhe okolo Zeme, kam mala byť kompletná kozmická loď Apollo vynesená dvoma raketami Saturn IB, z ktorých jedna mala vyniesť posádku v lodi skladajúcej sa z veliteľského a servisného modulu, zatiaľ čo druhá raketa mala na obežnú dráhu vyniesť lunárny modul. Po teste D mal nasledovať test E s podobnými úlohami plnenými na eliptickej obežnej dráhe okolo Zeme s apogeom 7 400 km (4 600 míľ). Na test E mal byť použitý cieľový scenár štartu, t.j. celý komplet kozmickej lode Apollo mala na obežnú dráhu vyniesť raketa Saturn V.
Vzhľadom k zaradeniu pôvodne neplánovaného letu, ktorý uskutočnilo Apollo 8, bol test D modifikovaný. Uskutočnil sa na nízkej obežnej dráhe okolo Zeme, ale neboli pri ňom použité dve rakety Saturn IB, ale celý komplet vyniesla na obežnú dráhu jedna raketa Saturn V.
Po lete Apolla 7 bol pre let do vesmíru rad na posádke veliteľa McDivitta, ktorá bola pripravovaná na uskutočnenie testu D. Vzhľadom k cieľom, pre ktoré bola pripravovaná, sa McDivittova posádka nezúčastnila mimoriadne naplánovaného letu Apolla 8, ale pokračovala vo výcviku pre let Apolla 9, ktorého ciele boli veľmi blízke pôvodnému scenáru testu D.

Emblém misie

Kruhový emblém zobrazuje raketu Saturn V s nápisom „USA“, kozmickú loď Apollo (CSM) a lunárny modul (LM). Za povšimnutie stojí umiestnenie oboch kozmických lodí, pričom CSM mieri na bočný prielez LM, zatiaľ čo spojenie CSM a LM sa vykonávalo spojovacím otvorom v hornej časti LM. Pozdĺž horného okraja kruhu sú abecedne zaznamenané mená astronautov Apolla 9. V mene McDivitt je červenou farbou vyplnené písmeno „D“, čo symbolizuje charakteristiku misie, pri ktorej mala posádka za úlohu otestovať lunárny modul na nízkej obežnej dráhe Zeme. V spodnej časti emblému je zobrazený názov misie. Námorná modrá farba v pozadí symbolizuje nekonečnú hĺbku vesmíru. Letový emblém navrhol Allen Stevens z Rockwell International.
Cézia

Poloha

Obec má rozlohu 3,6 km². Najvyšší bod je položený 802 m n. m. a najnižší bod 458 m n. m.

Obyvateľstvo

Počet obyvateľov obce je 71 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faimes

Obyvateľstvo

Faimes má približne 3 677 obyvateľov (2010).
Terry Pratchett

Životopis

Pratchett sa narodil v Beaconsfielde v anglickom grófstve Bucks Davidovi a Eileen Pratchettovcom. Svoje vzdelanie pripisuje High Wycombe Technical High School a Beaconsfieldskej verejnej knižnici.
Prvým vydaným dielom bola krátka poviedka The Hades Business (Hádova práca), uverejnená v jeho školskom časopise keď mal trinásť rokov a potom, v roku 1963, zase v časopise Science Fantasy, za čo dostal 14 libier. Druhá uverejnená práca sa nazývala Night Dweller (Nočný tvor) a objavila sa v 156. čísle časopisu New Worlds v novembri 1965.
Po odchode zo školy v roku 1965 získal prácu v miestnych novinách Bucks Free Press a neskôr pôsobil v niekoľko ďalších regionálnych novinách v juhozápadnom Anglicku vrátane Western Daily Press a Bath Chronicle.
V tomto novinárskom období bol vyslaný urobiť interview s Petrom Bander van Durenom, jedným z riaditeľov malého vydavateľstva, kde práve vychádzala nová kniha. Počas rozhovoru sa zmienil, že sám napísal knihu The Carpet People. Táto nakoniec vyšla v roku 1971 a slávnostne bola predstavená v oddelení kobercov obchodného domu Heal's na Tottenham Court Road v Londýne.
V roku 1980 sa Pratchett stal tlačovým hovorcom elektrárenskej spoločnosti Central Electricity Generating Board, kde v jeho pôsobnosti bolo niekoľko jadrových elektrárni. Neskôr vtipkoval o tom, že predviedol svoj zmysel pre dokonalé načasovanie, pretože zmena zamestnania nasledovala skoro po jadrovej katastrofe v Three Mile Island v Pennsylvanii v USA.
Prácu pre CEGB nechal v roku 1987, keď začal zarábať viac peňazí príležitostným písaním. To mu umožnilo zvýšiť tempo a v súčasnosti väčšinou napíše dve knihy ročne.
Od roku 1998 je držiteľom rádu za zásluhy o Britské kráľovstvo za službu literatúre. So sebe vlastnou iróniou to komentoval vyhlásením v zmysle „mám podozrenie, že 'službu literatúre' preukážem, keď sa zdržím ďalších pokusov nejakú napísať“. V roku 1999 mu bol udelený čestný doktorát literatúry na univerzite vo Warwicku.
Jeho dcéra Rhianna Pratchettová (narodená 1976) je autorkou fantasy a novinárkou.
Ako svoje záľuby Pratchett uvádza „písanie, prechádzky, počítače, život“. Je dobre známy aj zvláštnou záľubou v pokrývkach hlavy, čo vidieť na zadných stranách obálok originálnych vydaní väčšiny jeho kníh.
31. decembra 2008 mu kráľovná Alžbeta II. udelila za zásluhy v literatúre Rad britského impéria.
Nadácia Rochusa a Beatrice Mummertových

Cieľ nadácie

Cieľom Nadácie Rochusa a Beatrice Mummertových je podpora študentov – perspektívnych manažérov z oblasti Východnej Európy počas ich celého magisterského štúdia v Nemecku. Predstavou nadácie je vychovať zo študentov kvalitných riadiacich pracovníkov, ktorí budú svojou činnosťou prispievať k blahobytu a ekonomickej stabilite ich rodných krajín. Týmto má nadácia prispieť ku politickej stabilite východoueurópskych krajín. Nadácia Rochusa a Beatrice Mummertových predpokladá, že kto už raz okúsil život a štúdium v Nemecku a cítil sa tam dobre bude s veľkou pravdepodonosťou po návrate do svojej rodnej krajiny prispievať ku zlepšeniu a zintenzívneniu vzťahov s Nemeckom. Tak by malo byť očakávyným výsledkom zblíženie sa jednotlivých krajín.

Obsah

Nadácia vidí svoju úlohu v rozvoji potenciálu svojich štipendistov. Štipendistom je k tomuto účelu vedľa samotného štúdia poskytnutý podporný program vo forme rozličných seminárov a kultúrnych podujatí. Nadácia má záujem podporiť krajiny Strednej a Juhovýchodnej Európy v ich procese dobiehania ekonomickej úrovne západoeurópskych krajín. O štipendistov sa starajú mentori z radov predstavenstva Nadácie Rochusa a Beatrice Mummertových, pridelený docent z jednej zo zúčastnených univerzít, tzv. krstní a dvaja zamestnanci nadácie.

Uchádzači

Nadácia Rochusa a Beatrice Mummertových sa zaujíma o spoločensky aktívnych, nadaných študentov s výborným prospechom študujúcich ekonomické alebo inžinierske univerzitné disciplíny. Predpokladom pre získanie štipendia je okrem iného ukončený bakalársky stupeň vzdelania (resp. požiadavka aby sa uchádzač nachádzal v poslednom ročníku bakalárskeho stupňa vzdelania). Záujemcovia o štipendium však musia pochádzať výlučne z jednej z nasledujúcich krajín: Bulharsko, Estónsko, Chorvátsko, Lotyšsko, Litva, Srbsko a Čierna Hora, Poľsko, Rumunsko, Slovensko, Slovinsko, Česko a Maďarsko. Budúci štipendisti by mali prejavovať veľa vlastej iniciatívy v širšom slova zmysle a mali by byť zároveň schopný preukázať veľkú mieru angažovanosti v otázkach politického a ekonomického vývoja svojich rodných krajín.
La Chapelle-aux-Saints

Poloha

Obec má rozlohu 4,72 km². Najvyšší bod je položený 191 m n. m. a najnižší bod 120 m n. m.

Obyvateľstvo

Počet obyvateľov obce je 236 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ťažký krížnik

Ťažký krížnik je trieda krížnikov. Tento pojem vznikol umelo medzi svetovými vojnami ako súčasť Washingtonskej Námornej Dohody z roku 1921.
Oust (obec)

Poloha

Obec má rozlohu 18,97 km². Najvyšší bod je položený 1 494 m n. m. a najnižší bod 480 m n. m.

Obyvateľstvo

Počet obyvateľov obce je 545 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ľupčiansky skalný hríb

Polohopis

Národná prírodná rezervácia sa nachádza nad potokom Ľupčica v približnej nadmorskej výške 400 – 440 metrov, približne 1,1 km severozápadne vzdušnou čiarou od stredu Slovenskej Ľupče K prírodnej rezervácii nevedie turistický ani náučný chodník.

Prírodná rezervácia

Rozloha rezervácie je 21 300 m², ochranné pásmo nie je stanovené. Ochranný stupeň je číslo 4. Pamiatka bola vyhlásená v roku 1979 Okresným národným výborom Banská Bystrica Rozhodnutím Odboru kultúry ONV v Banskej Bystrici č. kult.123/1979-Ko z 15. marca 1979 a Rozhodnutím Rady ONV v BB č.42/1979 z 23. marca 1979 a Všeobecne záväznou vyhláškou Krajského úradu v Banskej Bystrici č. 6/2003 zo 4. marca 2003 - 4. stupeň ochrany. Chránený areál spravuje Štátna ochrana prírody stredisko NAPANT v ochrannom pásme ktorého sa nachádza.
Účelom prírodnej rezervácie je ochrana „hríbových útvarov tvorených eocénnymi zlepencami pre účely vedeckého výskumu, študijné a osvetovo-výchovné ciele.“ Z geologického hľadiska je „územie tvorené bazálnymi karbonatickými zlepencami súľovského typu, miestami prerušované menšími polohami vápencov a slieňov.“ Skalný hríb je podobný markušovskému a útvarom pri Súľove. Porast tvoria mladé borovice lesné (Pinus sylvestris).
Fasces cum securibus

Fasces cum securibus (zväzky prútov so sekerami) alebo iba fasces sú zväzky prútov s červenými remeňmi a so zastoknutými sekerami (alebo sekerou). V starovekom Ríme boli odznakmi moci, ktoré nosili liktori (zriadenci) pred najvyššími úradníkmi. Úradník mal právo uložiť telesný trest (symbolizovaný prútmi), trest smrti bol symbolizovaný sekerou. Liktori bývali zvyčajne prepustení otroci. Ich počet na jedného úradníka bol okolo dvadsať, čo zodpovedá aj počtu prútov.
Fasces cum securibus si vzal za symbol taliansky fašizmus. V súčasnosti fasces obsahujú štátne znaky Ekvádoru, Kamerunu, Kuby aj neoficiálny štátnej znak Francúzska.
Majstrovstvá Európy vo futbale 2016 – skupina A

Skupina A bola jednou zo šiestich skupín turnaja Majstrovstiev Európy vo futbale 2016. Jej účastníkmi boli Francúzsko-hostiteľ, Rumunsko, Albánsko a Švajčiarsko. Zápasy sa hrali medzi 10. – 19. júnom 2016.
Montusclat

Poloha

Obec má rozlohu 10,47 km². Najvyšší bod je položený 1 328 m n. m. a najnižší bod 832 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ishmael Scott Reed

Životopis

Narodil sa v Chattanooga, ale vyrastal v Buffale v štáte New York, kde navštevoval University at Buffalo.
V roku 1962 sa presťahoval do New Yorku a pomáhal založiť East Village Other, veľmi známu undergroundovú publikáciu. Bol aj členom Umbra Writers Workshop, organizácie, ktorá pomáhala zakladať Black Arts a podporovala Black Aesthetic.
Okrem spisovateľskej činnosti bol docentom na University of California, Berkeley a pôsobí aj ako vydavateľ. Od roku 1998 je vydavateľom Konch Magazine.
V súčasnosti žije v Oaklande v Kalifornii.
V roku 1998 získal MacArthur Fellowship.

Dielo

Reedove najznámejšie diela sú: The Free-Lance Pallbearers (1967, prvý román), Mumbo Jumbo (1972), Flight to Canada (1976) a The Last Days of Louisiana Red (1974). Publikoval viac ako tucet kníh, vrátane deviatich románov, piatich básnických zbierok, šiestich drám, štyroch zbierok esejí a jedného libreta.
Editoval aj From Totems to Hip-Hop: A Multicultural Anthology of Poetry Across the Americas, kde podporoval otvorené vnímanie americkej poézie, ako aj zlúčenie tradičnej Európou ovplyvnenej americkej literatúry s tvorbou imigrantov, hip-hopových umelcov a pôvodného obyvateľstva.
Podnikateľský zámer

Podnikateľský zámer alebo podnikový zámer je základný nápad či plán podnikania, ktorý sa môže vyskytovať v rade foriem: od základnej myšlienkovej u nezávislých profesionálov a živnostníkov až po rozsiahlu písomnú dokumentáciu v prípade väčších firiem. V každom prípade je ale podnikateľský zámer zacielený predovšetkým na tzv. jadro podnikania teda jeho hlavnú, základnú činnosť, prípadne ako hlavný argument na presvedčenie potenciálneho investora. Ako synonymum sa vyskytuje výraz podnikový koncept alebo podnikateľský koncept alebo obchodný koncept (angl. business concept), ktorý sa ale niekedy chápe len ako konkretizácia podnikateľského zámeru (t. j. stanovenie čiastkových cieľov vychádzajúcich zo zámeru a podobne).
Na podstatu podnikateľského zámeru je možné nahliadať z dvoch hľadísk. V hlbšej rovine ide o prakticky nedosiahnuteľný ideál, ktorému sa podnikateľ viac či menej úspešne snaží v priebehu podnikania priblížiť. V rovine všeobecnej možno zas podnikateľský zámer chápať ako dlhodobú stratégiu podnikania, z ktorej podnikateľ vychádza a s ktorou by malo byť celé jeho podnikanie v úplnom súlade.
Bežne sa takto môžeme stretnúť s chápaním podnikateľského zámeru ako jednorazového nápadu či inšpirácie k podnikaniu. Tento výklad je ale z hľadiska správnych podnikateľských návykov menej úspešný, pretože podnikateľský zámer by sa mal časom vyvíjať, tak aby odpovedal novo nabitým skúsenostiam firmy či podnikateľa.

Podnikateľský zámer vs. podnikateľský plán

Podnikateľský zámer je spravidla buď len najpodstatnejšia časť akéhokoľvek podnikateľského plánu (spravidla verbálne opisujúca zamýšľanú podnikateľskú činnosť ako takú – a nie napr. konkurentov, plánovanie inputov, plánovaný cash-flow a pod.), alebo je to synonymum tzv. zakladateľského (teda nie strategického) podnikateľského plánu. V mnohých textoch sa pojmy podnikateľský zámer a podnikateľský plán uvádzajú (nepresne) ako úplné synonymá.
Rodozmena

Rodozmena machorastov

Machorasty sa rozmnožujú spórami, ktoré sú haploidné (majú iba jednu chromozómovú sadu). Z haploidnej spóry vyrastie protonema – prvoklík. Z neho vznikne haploidný zelený gametofyt schopný fotosyntézy. Na gametofyte sa vytvoria pohlavné orgány – gametangiá: samičie archegóniá a samčie anterídiá. V archegóniách sa tvoria vajcové bunky a v anterídiách spermatozoidy, ktoré cez vodné prostredie preplávajú k vajcovej bunke. Spermatozoid oplodní vajcovú bunku, čím vznikne diploidná zygota (s dvoma chromozómovými sadami). Zo zygoty vyrastie diploidný sporofyt, ktorý nemusí byť zelený. Sporofyt obsahuje výtrusnicu, v ktorej je výtrusorodé pletivo a niekedy aj elatéry, čo sú útvary na rozširovanie výtrusov. Vo výtrusnici prebehne redukčné delenie (meióza) a vzniknú haploidné spóry.
Cérilly (Côte-d'Or)

Poloha

Obec má rozlohu 13,9 km². Najvyšší bod je položený 273 m n. m. a najnižší bod 214 m n. m.

Obyvateľstvo

Počet obyvateľov obce je 273 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lucq-de-Béarn

Poloha

Obec má rozlohu 48,77 km². Najvyšší bod je položený 329 m n. m. a najnižší bod 136 m n. m.

Obyvateľstvo

Počet obyvateľov obce je 971 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Molières

Poloha

Obec má rozlohu 7,02 km². Najvyšší bod je položený 177 m n. m. a najnižší bod 100 m n. m.

Obyvateľstvo

Počet obyvateľov obce je 1 950 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eupalinos z Megary

Eupalinos (starogr. Εὐπαλῖνος – Eupalinos) bol grécky sochár v 3. storočí pred Kr.
Eupalinos, sochár z Megary, tvoril v 2. polovici 3. storočia pred Kr. Od starovekých autorov o ňom nemáme správy. Známy je jeho menom signovaný mramorový podstavec objavený v ruinách aténskeho chrámu Asklépion. Tento podstavec bol základňou neznámej sochy, ktorú venovali (zrejme kňazi z atického dému Flya) ako votívny dar bohu Asklépiovi.
Znalec antického umenia nemecký klasický archeológ Georg Lippold (podľa typu písma a iných znakov) jeho tvorbu datuje do rokov 240 až 200 pred Kr.
Matica (matematika)

Operácie s maticami

Ak prvky dvoch matíc pochádzajú z vhodnej algebraickej štruktúry a ak sú splnené obmedzujúce podmienky týkajúce sa typu matíc, možno s maticami vykonávať rôzne operácie. Pre operáciu s maticami však neplatia všetky pravidlá platné pri počítaní s číslami, preto sa treba riadiť definíciami, ktoré maticové operácie určujú. Napríklad nie je jedno, v akom poradí sa násobia matice.

Hodnosť matice

Hodnosť matice je počet lineárne nezávislých riadkov matice. Hodnosť matice sa rovná maximálnemu počtu lineárne nezávislých riadkov matice. To je ekvivalentné s počtom nenulových riadkov matice v stupňovitom tvare (špeciálne redukovanom stupňovitom tvare).
Quai de Metz

Quai de Metz (Metské nábrežie) je nábrežie v Paríži. Nachádza sa v 19. obvode. Je pomenované podľa francúzskeho mesta Metz.

Poloha

Nábrežie vedie pozdĺž západného brehu kanála Rouvray. Začína pri ulici Rue de Thionville, kde naň nadväzuje Quai de la Garonne a končí pri spoločnom krížení s kanálmi Ourcq a Saint-Denis, kde naň nadväzuje Quai de la Marne vedúce pozdĺž kanála Ourcq.
Askalafos (syn Area)

Askalafos (starogr. Ἀσκάλαφος – Askalafos) je v gréckej mytológii syn boha Area a Astyochy, kráľ minyjského Orchomena.
Homér v druhom speve epického diela Iliada uvádza, že jeho matku Astyochu, cnostnú pannu, pripravil o panenstvo boh vojny Ares, keď vošiel jednej noci potajomky do jej spálne. Plodom tohto spojenia bol potom Askalafos a Ialmenos.
Askalafos bol jeden z mnohých urodzených mladíkov uchádzajúcich sa v Sparte o ruku krásnej Heleny. Helena si nakoniec za manžela vybrala Menelaa, syna mykénskeho kráľa Atrea, ktorý potom po Tyndareovi nastúpil na spartský trón.
O desať rokov neskôr, zavítal do Sparty Paris, syn trójskeho kráľa Priama a počas Menelaovej neprítomnosti Helenu uniesol. Napriek početným vyslancom, ktorých Menelaos posielal za Priamom, Trójania odmietli najkrajšiu zo žien vrátiť. Menelaov brat mykénsky kráľ Agamemnón nato vyzval všetkých achájskych kráľov, aby im pomohli pomstiť túto urážku a vyhlásili Priamovi vojnu. Pod velením Askalafa a jeho brata Ialmena potom Minyjci vypravili proti Tróji tridsať vyhĺbených korábov. Achájci po desaťročnom boji Tróju porazili. Askalafos sa však konca vojny nedožil, zahynul rukou Déifoba, syna trójskeho kráľa Priama.
Antický autor Apollodoros z Atén zaznamenal, že Askalafos a Ialmenos boli tiež učastníci výpravy Argonautov, ktorí sa na lodi Argó plavili po zlaté rúno do Kolchidy. Podľa Hygina, bratia Askalafos a Ialmenos pochádzali z Argu a ich rodičia boli Lykos a jeho manželka Pernis.
Vlajka Turkménska

Vlajka Turkménska má zelený list, na ňom viac pri žrdi sa nachádza kobercový motív, vedľa neho hore je biely polmesiac a päť hviezd.
Vlajka má najzložitejší vzor zo všetkých vlajok na svete. Turkménsko je významný výrobca kobercov, preto sa kobercový motív dostal na turkménsku vlajku. Päť hviezd a päť vzorov kobercového zvislého pruhu reprezentuje päť hlavných skupín obyvateľov krajiny a päť provincií krajiny - Achal, Bałkan, Lebap, Mary a Taszauz. Zelená je farbou islamu a polmesiac je symbolom ich moslimskej viery.
Dnešná podoba vlajky bola prijatá 24. januára 2001. Do roku 1991 sa používala vlajka Turkménskej SSR (Turkménska sovietska socialistická republika).
Courtry

Poloha

Obec má rozlohu 4,16 km². Najvyšší bod je položený 130 m n. m. a najnižší bod 53 m n. m.

Obyvateľstvo

Počet obyvateľov obce je 6 280 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Popigaj (kráter)

Popigaj je kráter na Sibíri, Rusko. Spolu s kráterom Manicouagan je 7. najväčší impaktný kráter na Zemi. Dopad veľkého bolidu vytvoril kráter s priemerom 100 km pred asi 35,7 ± 0,2 (2σ) miliónom rokov počas eocénu. Kráter je vzdialený 1½ hodiny letu helikoptérou z dedinky Chatanga. UNESCO túto lokalitu určilo ako geopark, geologicky významné miesto.
Popigaj je dobrým príkladom formovania impaktného kráteru. Ostatné krátery sú väčšie čo sťažuje ich výskum; niektoré sú pod povrchom (Chicxulub), výrazne deformované (Sudbury) alebo deformované a značne erodované (Vredefort).
Podľa niektorých predpokladov existuje možnosť, že kráter Popigaj bol vytvorený spoločne s asi 35 miliónov rokov starým (eocénnym) kráterom Chesapeake Bay a Toms Canyon.
Kráter Popigaj zaujímal geológov už dlhšiu dobu, ale celá oblasť bola nedostupná z dôvodu ťažby diamantov v gulagoch počas vlády Stalina. Významná expedícia sa uskutočnila až v roku 1997 (IPEX 1997) a výrazne doplnila poznatky o tomto mieste. Teleso, ktoré kráter vytvorilo, bol chondritový asteroid s priemerom okolo 8 km.
Tlak z dopadu v okamihu premenil uhlíkaté látky v pôde a horninovom prostredí na diamanty; v okruhu 13,6 km od dopadu. Diamanty majú priemer zvyčajne od 0,5 do 2 mm; niektoré mimoriadne kusy aj 10 mm. Diamanty zdedili plochý tvar pôvodného grafitu a navyše sa zachovalo pôvodné delikátne kryštalické ryhovanie.

Diamantové bane

V septembri 2012 sa Rusko oficiálne vyjadrilo, že pod kráterom sa nachádzajú zásoby v rozsahu „triliónov karátov“ (stovky tisíc ton diamantov). Podľa ich stanoviska sa tu nachádza dosť diamantov pre svetový dopyt na 3 000 rokov. To sa pravdepodobne týka požiadavky na priemyselné diamanty, ktorých by tak bol dostatok a za menšiu cenu. Diamanty majú hodnotu cca 1 000 000 000 000 000 $ (biliarda dolárov). Viaceré diamanty nie sú diamanty v pravom slova zmysle (uhlík kryštalizujúci v kubickej sústave), ale lonsdaleit (alotropický uhlík s hexagonálnou kryštalickou mriežkou). Táto modifikácia uhlíka je až o 58 % tvrdšia ako diamant. Diamanty taktiež „obsahujú nezvyčajné abrazívne vlastnosti a veľkosť“, pre ktoré by našli uplatnenie v priemysle a vo vede.
Tento druh diamantov, je známy aj ako „impaktné diamanty“, pretože sa predpokladá, že vznikli rýchlym dopadom meteoritu na ložisko grafitu.
Matúš Bernolák

Životopis

Študoval na gymnáziu v Banskej Bystrici. Lekárnictvo vyštudoval v Budapešti. Vlastnil lekáreň na predmestí Budapešti.
Adonaj

Adonaj alebo Adonai alebo Adónáj (po hebrejsky אדני/אדוני, dosl. "moji páni" - tzv. majestátny plurál) je oslovenie Boha v Starom zákone. Po babylonskom zajatí Židia nesmeli vysloviť meno boha Jahve, preto aj pri čítaní Biblie vždy vyslovovali namiesto mena Jahve Adonaj.
Hérodotos z Klazomenai

Hérodotos (starogr. Ἡρόδοτος) bol olympijský víťaz v behu dorastencov na jedno stadion v roku 292 pred Kr.
Hérodotos z iónskeho mesta Klazomenai bol na 120. olympijských hrách v roku 292 pred Kr. korunovaný olivovým vencom za víťazstvo v behu dorastencov na jedno stadion. V Olympii túto disciplínu zaradili do programu hier v roku 632 pred Kr. a jej prvým víťazom bol Polyneikes z Élidy.
Staroveký cestovateľ Pausanias, ktorý v druhom storočí navštívil Olympiu, zaznamenal, že v olympijskej Altide videl sochu olympionika Hérodota. Sám autor o tom uvádza: „Sochy klazomenského Hérodota a Filina, syna Hégepolida z Kosu, venovali mestá; Klazomenčania preto, že Hérodotos bol ako víťaz prehlásený prvý z Klazomenčanov - zvíťazil v stadiu medzi chlapcami - Filina sem obyvatelia Kosu venovali pre jeho slávu; v Olympii totiž získal päť víťazstiev v behu..."
LTJ Bukem

Život a kariéra

Danny Williamson sa narodil a vyrastal vo Watforde vo Veľkej Británii. V mladosti trénoval hru na klavíri. Ale koncom 80. rokov sa stal DJom a začiatkom 90. rokov si získal popularitu v rave scéne. Ako producent vydal sériu jungle skladieb ako „Demon’s Theme“ (1991), „Atlantis“ a „Music“ (1993). Jeho najvýznamnejším vydaním je skladba „Horizons“ (1995), ktorá dosiahla značnú popularitu.
Séria kompilácií nazvaná Logical Progression zvýraznila jazzom a ambientom ovplyvnenú stranu drum and bassovej hudby. Štýl sa stal široko známy ako intelligent drum and bass.
Apollofanes z Kyparissie

Apollofanes (iné názvy: Apollofanés, Apollónios; starogr. Απολλοφάνης, Απολλώνιος) bol olympijský víťaz v zápasení dorastencov v roku 72 pred Kr.
Apollofanes, nazývaný aj Apollónios z lakónskej Kyparissie bol na 177. olympijských hrách korunovaný olivovým vencom za víťazstvo v zápasení dorastencov. V Olympii sa táto disciplína zaviedla na 37. hrách v roku 632 pred Kr. a jej prvým víťazom bol Hipposthenes zo Sparty.
Olympijské víťazstvo Apollofana zaznamenal byzantský učenec Fotios v písomnom diele Myriobiblon, a to v 97. kapitole, ktorá okrem iného uvádza aj zoznam olympijských víťazov zo 177. hier. Fotios vo vyhotovovaní tohto zoznamu čerpal z písomností historika Flegóna z Trallu, autora diel, zachovaných prevažne len vo fragmentoch.
MHK Šaľa

História

Hokejový klub založený v 90-tych rokoch. Funguje na amatérskej báze. Od roku 2003 sa pravidelne zúčastňuje seniorských súťaží bez výraznejšieho úspechu.
Dourgne

Poloha

Dourgne má rozlohu 22,75 km². Najvyšší bod je položený 804 m n. m. a najnižší bod 186 m n. m.

Obyvateľstvo

Dourgne má 1293 obyvateľov (2009).
Graf vývoja obyvateľstva:
Zdroje: INSEE